**מבחן מסכם חובשים**

**שאלה 1**

הוזעקת לתאונת דרכים חזיתית קשה. הנך מבחין בפצוע ישוב עם ראש מוטל על ההגה. בבדיקה: מחוסר הכרה, נושם 8 נשימות בדקה, דופק רדיאלי מהיר כ- 120 פעימות בדקה, חזק וסדיר. השמשה הקדמית סדוקה באזור שמעל להגה. במה תחשוד ומה יכלול הטיפול? יש לבחור תשובה אחת:

a. פצוע טראומה משולב (מולטי טראומה) מתן חמצן במסכה והזעקת נט"ן.

b. פצוע טראומה משולב (מולטי טראומה) הנשמה באמצעות מפוח והזעקת נט"ן.

c. פצוע ראש בלבד, הנשמה באמצעות מפוח והזעקת נט"ן.

d. פצוע הלם, מתן נוזלים ופינוי דחוף לבית החולים / הזעקת נט"ן.

**שאלה 2**

בטמפונדה לבבית מצטבר דימום: יש לבחור תשובה אחת:

a. בין קרומי הלב.

b. בין קרומי הריאה.

c. במסתם אבי העורקים.

d. בשריר הלב.

e. בין ורידי הריאה לעליה השמאלית.

**שאלה 3**

מהו הטיפול המומלץ בעילפון? יש לבחור תשובה אחת:

a. הרמת רגליים.

b. השכבה על הצד.

c. התזת מים על המטופל.

d. הושבת המטופל במנוחה מוחלטת.

**שאלה 4**

הטיפול בנפגע שהוכש ע"י נחש הוא: יש לבחור תשובה אחת:

a. קירור מקום ההכשה ופינוי דחוף לבית החולים.

b. הוצאת הארס ע"י מציצתו ופינוי לצורך השגחה.

c. לכידת הנחש ופינוי דחוף לבית החולים.

d. קיבוע הגפה הפגועה, השארת הפצוע במנוחה מוחלטת ופינוי דחוף לבית החולים.

**שאלה 5**

הוריד הנבוב התחתון מוביל דם: יש לבחור תשובה אחת:

a. מעליה ימין לחדר ימין.

b. מעליה ימין לחדר שמאל.

c. מכל חלקי הגוף לעליה ימין.

d. מפלג גוף תחתון לעליה ימין.

**שאלה 6**

סימני היפוגליקמיה כוללים: יש לבחור תשובה אחת:

a. כאבים בחזה, עור יבש וחם למגע, רעב וצימאון.

b. ירידה במצב ההכרה, מתן שתן מוגבר, עור יבש וחם למגע, ריח חריף מהפה.

c. ירידה במצב ההכרה, עור קר ולח, רעב וצימאון, פרכוסים.

d. קוצר נשימה, עור קר ולח, מתן שתן מוגבר.

**שאלה 7**

אילו מבין הכוויות הבאות נחשבות קריטיות? יש לבחור תשובה אחת:

a. כוויות באזור הפנים והחזה.

b. דרגה ג' בשתי הגפיים התחתונות.

c. כוויות חשמל.

d. כל התשובות נכונות.

**שאלה 8**

הוזעקת לטפל ברץ מרתון בן 50 שהתמוטט על מסלול הריצה. בבדיקה: מחוסר הכרה, נושם 24 נשימות בדקה, עור סמוק וחם למגע, דופק 130 פעימות בדקה. במה תחשוד? יש לבחור תשובה אחת:

a. התייבשות.

b. מכת חום.

c. היפותרמיה.

d. אוטם בשריר הלב.

**שאלה 9**

הוזעקת לגן שעשועים לטפל בילד שנפל ממתקן משחקים. בהגעתך למקום הנך מבחין בילד בן 3 בוכה וצועק מכאבים בידיים של האם. בבדיקה: בהכרה מלאה, כאוב מאוד, מדדים חיוניים תקינים וניתן להבחין בסימני שבר ביד ימין. כיצד תפנה את הילד? יש לבחור תשובה אחת:

a. בשכיבה על הצד, לאחר הנחת צווארון וקיבוע מלא ללוח שדרה.

b. בישיבה, לאחר הנחת צווארון.

c. בישיבה על האם, לאחר קיבוע היד.

d. אזעיק אמבולנס נוסף שיפנה את הבן והאם בנפרד.

**שאלה 10**

אספירין היא תרופה הניתנת בסמכות חובש רפואת חירום כהתוויה לטיפול בכל חשד לאירוע קורונרי חריף (ACS), לאחר שנשללו התוויות נגד. יש לבחור תשובה אחת:

a. נכון.

b. לא נכון.

**שאלה 11**

בחר את סדר קרומי המוח מהפנימי לחיצוני (מימין לשמאל)? יש לבחור תשובה אחת:

a. ארכנואיד, דורה, פיה.

b. דורה, פיה, ארכנואיד.

c. פיה, דורה, ארכנואיד.

d. פיה, ארכנואיד ודורה.

**שאלה 12**

מהו ערך לחץ דם הסיסטולי במבוגר שמתחתיו נגדיר תת לחץ דם? יש לבחור תשובה אחת:

a. לחץ דם 90 ממ"כ.

b. לחץ דם 100 ממ"כ.

c. לחץ דם 120 ממ"כ.

d. לחץ דם 60 ממ"כ.

**שאלה 13**

הוזעקת לטפל באדון כבן 50, בהגיעך אתה מבחין בחולה באי-שקט, עצבני ולא משתף פעולה בבדיקה. בני המשפחה מציינים שהחולה סובל מסוכרת מזה שנים. בבדיקה: בהכרה, באי-שקט ניכר, נושם 20 נשימות בדקה, חיוור ומזיע, דופק רדיאלי 130 פעימות בדקה, סדיר. במה תחשוד ומה יכלול הטיפול? יש לבחור תשובה אחת:

a. היפו-גליקמיה, שמירה על נתיב אוויר, מתן גלוקוג'ל, חמצן במסכה ופינוי דחוף/ הזעקת נט"ן.

b. היפו-גליקמיה, שמירה על נתיב אוויר, הרמת רגליים חמצן במסכה ופינוי דחוף/ הזעקת נט"ן.

c. היפר-גליקמיה, שמירה על נתיב אוויר, מתן גלוקוג'ל חמצן במסכה ופינוי דחוף/ הזעקת נט"ן.

d. היפר-גליקמיה, שמירה על נתיב אוויר, חמצן במסכה, חמצן במסכה ופינוי דחוף/ הזעקת נט"ן.

**שאלה 14**

מבין מצבי החירום הבאים, מתי מומלץ לבצע בדיקת סוכר? יש לבחור תשובה אחת:

a. שבץ מוחי.

b. אוטם בשריר הלב.

c. התקף אסטמה.

d. בכל מטופל עם שינויים במצב ההכרה.

**שאלה 15**

האם מטופל בן 45 עם שבץ מוחי בפעם הראשונה בחייו, שסימניו הופיעו לפני כחצי שעה עומד בקריטריונים לטיפול פיברינוליטי (ממיס קריש) בבית חולים ייעודי? יש לבחור תשובה אחת:

a. כן, המטופל עומד בקריטריונים.

b. לא, המטופל לא עומד בקריטריונים.

**שאלה 16**

הסכנה העיקרית באוטם חריף בשריר הלב (AMI) בשעות הראשונות הינה: יש לבחור תשובה אחת:

a. חנק כתוצאה מצניחת בסיס לשון.

b. אי ספיקת לב חריפה.

c. נזק מוחי בלתי הפיך.

d. הפרעות קצב קטלניות- פרפור חדרים (VF).

**שאלה 17**

הוזעקת לטפל בגברת בת 82 בבית אבות סיעודי הסובלת ממחלת לב מזה שנים. הצוות הרפואי במקום מדווח על קוצר נשימה משמעותי מזה כשעתיים שלא משתפר לאחר מתן חמצן. בבדיקה: מעורפלת הכרה, במצוקה נשימתית משמעותית, מחרחרת, נושמת 40 נשימות בדקה, דופק 130 לא סדיר, חיוורת ומזיעה, לחץ דם 220/100. באיזה מצב חירום תחשוד? יש לבחור תשובה אחת:

a. החמרה של COPD.

b. בצקת ריאות.

c. דלקת ריאות.

d. התקף אסטמה.

**שאלה 18**

הוזעקת לטפל בגבר בן 80 שהתמוטט ברחוב. בבדיקה: מחוסר הכרה, נושם 7 נשימות בדקה, דופק קרוטידי נמוש חלש מאוד, כ- 44 פעימות בדקה. מהו הטיפול? יש לבחור תשובה אחת:

a. ביצוע 30 עיסויים במרכז בית החזה ולאחר מכן 2 הנשמות.

b. ביצוע הנשמה מסייעת באמצעות מפוח כל 6 שניות.

c. ביצוע הנשמה מסייעת באמצעות מפוח כל 4 שניות.

d. חיבור דפיברילטור וביצוע 30 עיסויים במרכז בית החזה.

**שאלה 19**

נקראת לטפל בנער בן 14 שנעקץ ע"י דבורה במהלך הפסקת הצהרים בבית הספר. בהגעתך צוות המורים מדווח לך שידוע להם שלנער יש רגישות לארס. בבדיקה: בהכרה מלאה, בקוצר נשימה משמעותי, חיוור ומזיע, דופק רדיאלי 120 פעימות בדקה, לחץ דם: 90/50. בנוסף, הנך מבחין בנפיחות בעפעפיים, בלשון ובפריחה מפושטת על גבי העור (אורטיקריה). מה יכלול הטיפול? יש לבחור תשובה אחת:

a. שימוש במזרק אפיפן, הושבת המטופל, הזעקת נט"ן.

b. שימוש במזרק אפיפן, השכבת המטופל והרמת הרגליים, הזעקת נט"ן.

c. השכבת המטופל והרמת הרגליים, מתן נוזלים, הזעקת נט"ן.

d. הושבת המטופל, מתן גלוקוג'ל, פינוי דחוף לבית החולים.

**שאלה 20**

הוזעקת לאירוע של חשש לחיי אדם, לאחר כניסת הכבאים לדירה, אתה מבחין בבחורה כבת 20 תלויה. בבדיקה: ללא סימני חיים, צבע עור כחול, כתמי מוות וקישיון איברים. כיצד יש לפעול? יש לבחור תשובה אחת:

a. להתקשר למוקד הרפואי ולהתייעץ עם הרופא התורן ולהזעיק נט"ן במקביל.

b. להוריד את המטופלת ולבצע החייאה הכוללת עיסויים והנשמות.

c. הורדת המטופלת באמצעות שני מטפלים לפחות תוך שמירה על עמוד שדרה צווארי ולאחר מכן ביצוע החייאה הכוללת עיסויים והנשמות.

d. להוריד את המטופלת ולהמתין להגעת צוות נט"ן.

**שאלה 21**

נקראת לאירוע של שריפה בבניין קומות. צוות הכבאים מוציא אליך גברת כבת 40 עם קוצר נשימה. בבדיקה: בהכרה, משתעלת ומתנשמת, נושמת 24 נשימות בדקה, מעט חיוורת, דופק 120 פעימות בדקה, סדיר, לחץ דם: 100/70. במה תחשוד? יש לבחור תשובה אחת:

a. התקף אסטמה חריף.

b. התקף חרדה.

c. שאיפת עשן וגזים.

d. בצקת ריאות.

**שאלה 22**

הוזעקת לחוף הים בעקבות דיווח של המצילים על אדם מבוגר שטבע ונמשה מהמים. בבדיקה: מחוסר הכרה, נושם בכבדות 6 נשימות בדקה, חיוור וכחול, דופק קרוטידי 60 פעימות בדקה. מהו הטיפול המומלץ? יש לבחור תשובה אחת:

a. מתן חמצן במסכה, פינוי דחוף לבית החולים/ חבירה עם נט"ן.

b. החייאה הכוללת עיסויים והנשמות והזעקת נט"ן.

c. ביצוע הנשמה מסייעת באמצעות מפוח ולחיצות ברום הבטן להוצאת המים מהריאות.

d. ביצוע הנשמה מסייעת באמצעות מפוח, וניטור סימנים חיוניים והזעקת נט"ן.

**שאלה 23**

כיצד מומלץ לפנות אישה בשבוע 34 להריונה שהייתה מעורבת בתאונת דרכים ומתלוננת על כאבים בצוואר ובגב התחתון? יש לבחור תשובה אחת:

a. בישיבה בלבד.

b. בשכיבה, לאחר קיבוע ללוח שדרה.

c. בשכיבה, לאחר קיבוע ללוח שדרה והטיה שלו לצד ימין של הפצועה.

d. בשכיבה, לאחר קיבוע ללוח שדרה והטיה שלו לצד שמאל של הפצועה.

**שאלה 24**

הוזעקת לאתר בניה בעקבות דיווח על עובד שנפל מפיגום של הקומה השלישית. חבריו מציינים שנפל על הרגליים ולאחר מכן התמוטט על הרצפה. בהגיעך אתה מבחין באדם כבן 50 שכוב על הגב, בבדיקה: מחוסר הכרה, מתנשם בכבדות ובאיטיות כ- 8 נשימות בדקה, דופק רדיאלי נמוש היטב, כ- 50 פעימות בדקה, בנוסף, ניתן להבחין ביציאת נוזל מהאוזניים ושטפי דם מסביב לעיניים. באיזו פגיעה תחשוד? יש לבחור תשובה אחת:

a. שבר בבסיס הגולגולת.

b. שבר קווי בגג הגולגולת.

c. זעזוע מוח.

d. שבץ מוחי.

**שאלה 25**

הוזעקת לתאונת דרכים בין משאית לרוכב אופנוע. בהגעתך למקום הנך מבחין בגבר בסביבות גיל 25 שוכב על הכביש. בבדיקה: באי שקט מוטורי, מבולבל ולא מתמצא, חתכים ושפשופים מרובים בגפיים. מבין הבאים, במה תחשוד? יש לבחור תשובה אחת:

a. חזה אוויר בלחץ.

b. פגיעת בטן.

c. פגיעת ראש.

d. הלם היפוולמי.

**שאלה 26**

עפ"י שיטת התשיעיות, מהו אחוז הכוויה בנפגע מבוגר שנכווה בחזה, בבטן ובכל רגל ימין? יש לבחור תשובה אחת:

1. 36%
2. 72%
3. 45%
4. 54%

**שאלה 27**

מה פירוש המונח "נשימות אגונליות"? יש לבחור תשובה אחת:

a. נשימות יעילות / אפקטיבית.

b. נשימות לא יעילות/ לא אפקטיביות.

c. דפוס נשימה המופיע על רקע חרדה.

d. דפוס נשימה המופיע בחולי אסטמה ו- COPD.

**שאלה 28**

הסימנים המאפיינים פצוע הסובל מלחץ תוך גולגולתי מוגבר הם: יש לבחור תשובה אחת:

a. דופק מהיר, שינויים בדפוסי הנשימה, לחץ-דם תקין ונמוך בהמשך.

b. דופק איטי, שינויים בדפוסי הנשימה, לחץ-דם תקין ונמוך בהמשך.

c. דופק מהיר, שינויים בדפוסי הנשימה, לחץ-דם לא ניתן למדידה.

d. דופק איטי, שינויים בדפוסי הנשימה, לחץ-דם גבוה.

**שאלה 29**

לפנייך הפעולות הנדרשות לביצוע החייאה ע"י איש צוות רפואי. בחר את הסדר הנכון משמאל לימין.

1. בטיחות המטפל והמטופל.

2. סילוק הפרשות (אם קיימות) ופתיחת נתיב אוויר.

3. בדיקת הכרה, התרשמות מהירה ממצב הנשימה ובדיקת דופק.

4. ביצוע 2 הנשמות.

5. ביצוע 30 עיסויים במרכז בית החזה.

6. קריאה לעזרה (הזעקת נט"ן).

7. המשך בביצוע סבבים של 30 עיסויים ו-2 הנשמות עד להגעת צוות נט"ן (צוות מתקדם). יש לבחור תשובה אחת:

a. סדר פעולות: 1,6,5,2,4,7,3

b. סדר פעולות: 1,3,5,2,4,7,6

c. סדר פעולות: 1,3,6,2,4,5,7

d. סדר פעולות: 1,3,6,5,2,4,7

**שאלה 30**

נקראת לאירוע של שוד בחנות תכשיטים. בהגעתך למקום אתה מבחין בפצוע כבן 50, ירוי במרכז הבטן עם פצע כניסה ניראה לעין, שוכב על הרצפה וזועק מכאבים. בבדיקה: בהכרה מלאה, מתנשם במהירות, 24 נשימות בדקה, דופק רדיאלי 120 פעימות בדקה, חיוור ומזיע. בנוסף, ניתן להבחין בכמות גדולה של דם שיוצאת מפצע הכניסה. במה תחשוד ומה יכלול הטיפול? יש לבחור תשובה אחת:

a. פגיעת בטן והלם היפוולמי, מתן חמצן במסכה, חבישת בטן, פינוי דחוף / חבירה לנט"ן.

b. פגיעת בטן והלם קרדיוגני, מתן חמצן במסכה, חבישת בטן, פינוי דחוף / חבירה לנט"ן.

c. חזה אוויר בלחץ, מתן חמצן במסכה, קיבוע מלא ללוח שדרה, פינוי דחוף / חבירה לנט"ן.

d. פגיעת עמוד שדרה והלם נוירוגני, מתן חמצן במסכה, קיבוע מלא ללוח שדרה, פינוי דחוף / חבירה לנט"ן.

**שאלה 31**

בחשד לאוטם חריף בשריר הלב (AMI) המצב ההמודינמי של המטופל יהיה: יש לבחור תשובה אחת:

a. לחץ הדם ודופק במגמת ירידה.

b. לחץ הדם ודופק במגמת עליה.

c. לחץ הדם יהיה במגמת ירידה והדופק במגמת עליה.

d. אין מצב המודינמי מחייב.

**שאלה 32**

הוזעקת לאדם הנמצא שרוע ברחוב. בהגעתך הנך מבחין באדון כבן 40, בבדיקה: מגיב לכאב בלבד, נושם 10 נשימות בדקה והנך מבחין באישוני סיכה. מבין הבאים במה תחשוד? יש לבחור תשובה אחת:

a. הרעלת CO.

b. הרעלת אופייטים.

c. הרעלת אלכוהול.

d. היפותרמיה.

**שאלה 33**

הוזעקת לטפל בפצוע לאחר קטטה. בהגעתך למקום האירוע הנך מבחין בגבר כבן 30 שוכב על הרצפה כאשר סכין נעוצה בבית החזה הימני שלו. בבדיקה: בהכרה, נושם 28 נשימות בדקה, דופק 130 פעימות בדקה, חיוור מאוד ומזיע. מהו הטיפול המומלץ? יש לבחור תשובה אחת:

a. הוצאת הסכין וביצוע חבישה אוטמת, פינוי דחוף לבית החולים / חבירה לנט"ן.

b. קיבוע הסכין, מתן חמצן במסכה, פינוי דחוף לבית החולים /חבירה לנט"ן.

c. קיבוע הסכין, מתן הנשמה מסייעת באמצעות מפוח, פינוי דחוף לבית החולים.

d. הוצאת הסכין וביצוע חבישה אוטמת, ביצוע הנשמה באמצעות מפוח, פינוי דחוף לבית החולים.

**שאלה 34**

מהו יחס עיסויים-הנשמות המומלץ בהחייאת ילדים ותינוקות לצוות רפואי? יש לבחור תשובה אחת:

a. מטפל יחיד: 3:1, זוג מטפלים: 15:2.

b. מטפל יחיד: 15:2, זוג מטפלים: 30:1.

c. מטפל יחיד: 30:2, זוג מטפלים: 15:2.

d. מטפל יחיד: 30:2, זוג מטפלים: 30:2.

**שאלה 35**

אתה נמצא בקומה הרביעית של מבנה ומתרחשת רעידת אדמה. הפעולה הנכונה ביותר היא: יש לבחור תשובה אחת:

a. לצאת מייד מהמבנה.

b. להיכנס לממ"ד או למרחב המוגן הזמין ביותר.

c. להיכנס מתחת לשולחן.

d. להמתין במקום עד שהרעידה תחלוף.

**שאלה 36**

הוזעקת לטפל בנערה בת 16 שמפרכסת. בהגעתך למקום המטופלת עדיין מפרכסת. מהו הטיפול המומלץ? יש לבחור תשובה אחת:

a. ריפוד הראש, שמירה על נתיב האוויר, ביצוע הנשמה מסייעת והזעקת נט"ן.

b. ריפוד הראש, שמירה על נתיב האוויר, ביצוע הנשמה מסייעת, הנחת מגבת רטובה.

c. ריפוד הראש, שמירה על נתיב אוויר, מתן חמצן במסכה והזעקת נט"ן.

d. ריפוד הראש, שמירה על נתיב אוויר, מתן נוזלים והזעקת נט"ן.

**שאלה 37**

מהו המדד האמין ביותר בשלב טרום בית החולים לפצוע הסובל מהלם? יש לבחור תשובה אחת:

a. ירידה בלחץ דם.

b. עליה בדופק.

c. חום גוף.

d. קצב נשימות.

**שאלה 38**

הוזעקת לטפל בגברת בת 78, בהגיעך הנך מבחין בחולה עם שיעול ניכר המתקשה בהשלמת משפט. בני המשפחה מציינים שהגברת נעזרת בחמצן באופן קבוע בבית. בבדיקה: בהכרה מלאה, מתנשמת במהירות, 28 נשימות בדקה, חיוורת ומזיעה, דופק רדיאלי 130 פעימות בדקה, סדיר. איזו מחלת רקע סביר שיש לחולה וכיצד תטפל ? יש לבחור תשובה אחת:

a. אסטמה, הטיפול יכלול מתן חמצן, פינוי דחוף לבית החולים / חבירה לנט"ן.

b. החמרה של COPD, הטיפול יכלול מתן חמצן, פינוי דחוף לבית החולים / חבירה לנט"ן.

c. החמרה של COPD, הטיפול יכלול הנשמה מסייעת, פינוי דחוף לבית החולים / חבירה לנט"ן.

d. תסחיף ריאתי (PE) , הטיפול יכלול מתן חמצן, פינוי דחוף לבית החולים / חבירה לנט"ן.

**שאלה 39**

באילו מהמצבים הבאים יש לקבל לידה בשלב טרום בית החולים? יש לבחור תשובה אחת:

a. צירים תכופים, ללא ירידת מים וללא ממצאים של יציאת ראש העובר בתעלת הלידה (Crowning).

b. צירים תכופים כל דקה, ירידת מים, יציאת ראש העובר בתעלת הלידה (Crowning).

c. צירים לא סדירים, ללא ירידת מים, כאבי בטן תחתונה.

d. אין בסמכותו של חובש לקבל לידה בשלב טרום בית החולים.

**שאלה 40**

הוזעקת לטפל בילד שננשך מכלב בגן שעשועים. כיצד תטפל? יש לבחור תשובה אחת:

a. ניקוי הפצע במים זורמים ובסבון.

b. ביצוע חבישה אוטמת לעצירת הדימום.

c. דיווח ללשכת הבריאות המחוזית (באמצעות המוקד המרחבי).

d. תשובות א + ג נכונות.

**שאלה 41**

הוזעקת לטפל בנער בן 15 ברחבת מגרש כדורגל של בית הספר בעקבות קוצר נשימה חריף. בבדיקה: הנער יושב, רכון קדימה, מתנשף עם קולות צפצוף, חיוור ומזיע, דופק רדיאלי 120 פעימות בדקה, סדיר. בנוסף, הנער מציין שמשאף הוונטולין שלו אינו איתו. במה תחשוד ומהו הטיפול? יש לבחור תשובה אחת:

a. התקף אסטמה, הושבה, מתן חמצן במסכה, פינוי דחוף לבית החולים / חבירה לנט"ן.

b. אוורור יתר על רקע חרדה, הושבה, הרגעה, פינוי דחוף לבית החולים / חבירה לנט"ן.

c. החמרה של COPD, הושבה, הרגעה, מתן חמצן במסכה, פינוי דחוף לבית החולים / חבירה לנט"ן.

d. התקף אסטמה, השכבת המטופל והרמת הרגליים, מתן חמצן במסכה, פינוי דחוף לבית החולים / חבירה לנט"ן.

**שאלה 42**

סמן את התשובה הנכונה למתן נוזלים: יש לבחור תשובה אחת:

a. יש לתת לכל חולה עם ירידה במצב ההכרה.

b. יש לתת לכל חולה עם היפוגליקמיה.

c. יש לתת כאשר קיימת התוויה ומרחק הפינוי מעל 20 דקות (ובתנאי שאינו מעכב פינוי).

d. יש לתת כאשר קיימת התוויה ומרחק הפינוי מתחת ל- 20 דקות (ובתנאי שאינו מעכב פינוי).

**שאלה 43**

לרשותך מיכל חמצן נייד בלחץ של PSI 3,000. לכמה זמן עבודה יספיק כאשר קצב הזרימה הוא LPM10? יש לבחור תשובה אחת:

a. זמן עבודה 24 דקות.

b. זמן עבודה 48 דקות.

c. זמן עבודה 480 דקות.

d. זמן עבודה 240 דקות.

**שאלה 44**

הוזעקת לאתר בניה בעקבות דיווח של מנהל האתר על עובד שידו השמאלית נקטעה ממסור דיסק. בבדיקה אכן מדובר בקטיעה מלאה, הפצוע אוחז באמה שמאל, כאוב מאוד ומדמם. מה יכלול הטיפול ובאיזה מצב חירום תחשוד? יש לבחור תשובה אחת:

a. הנחת חוסם עורקים, פינוי דחוף לבית החולים / חבירה לנט"ן עם חשד להלם נוירוגני.

b. הנחת חוסם עורקים, פינוי דחוף לבית החולים / חבירה לנט"ן עם חשד להלם היפוולמי.

c. הנחת תחבושת אישית, פינוי דחוף לבית החולים / חבירה לנט"ן עם חשד להלם ספטי.

d. הנחת תחבושת אישית, פינוי דחוף לבית החולים / חבירה לנט"ן עם חשד להלם היפוולמי.

**שאלה 45**

הוזעקת לגן ילדים בעקבות דיווח על תינוק בן חצי שנה שנחנק. בהגיעך למקום אתה מבחין בתינוק עם סימנים ברורים לחסימת נתיב אוויר חמורה, צבע עור כחול, התינוק בהכרה, אך ירודה מהו הטיפול המיידי? יש לבחור תשובה אחת:

a. החייאה הכוללת עיסויים והנשמות.

b. ביצוע סבבים של 5 טפיחות בין השכמות ו- 5 לחיצות חזה עד ליציאת הגוף הזר.

c. ביצוע הנשמה כל 3 שניות.

d. אף תשובה לא נכונה.

**שאלה 46**

הוזעקת לטפל באדון בן 42 במקום העבודה. לדבריו, לפני חצי שעה החל לחוש בכאבים בחזה. בבדיקה: בהכרה, מתלונן על כאבים במרכז בית החזה מלווים בבחילות, נושמת 20 נשימות בדקה, דופק רדיאלי 120 פעימות בדקה, לחץ דם 130/80 חיוור ומזיע. במה תחשוד? יש לבחור תשובה אחת:

a. אוטם חריף בשריר הלב (AMI).

b. תעוקת חזה יציבה (Stable Angina).

c. תסחיף ריאתי (PE).

d. דלקת ריאות.

**שאלה 47**

חסימת נתיב אוויר עלולה להיגרם מהסיבה הבאה: יש לבחור תשובה אחת:

a. גוף זר.

b. בצקות בקנה הנשימה.

c. צניחת בסיס לשון.

d. טראומה בחלל הפה.

e. כל התשובות נכונות.

**שאלה 48**

מה מבין הבאים, מומלץ לבצע בחשד ל- Stroke? בחרו תשובה אחת או יותר:

a. בדיקת כוח גס.

b. בדיקת סוכר.

c. הערכת מצב הכרה AVPU.

d. כל התשובות נכונות

**שאלה 49**

דפיברילטור אוטומטי ממליץ על שוק חשמלי בקצב לב: יש לבחור תשובה אחת:

a. אסיסטולה (Asystole).

b. פרפור פרוזדורים (Atrial Fibrillation).

c. פרפור חדרים (Ventricular Fibrillation).

d. סינוס ברדיקרדיה.

**שאלה 50**

הוזעקת לטפל בילד בן 13 שטיפס על עמוד חשמל ולאחר מכן נפל מגובה. מבין הבאים, מהו הצעד הטיפולי החשוב ביותר? יש לבחור תשובה אחת:

a. לוודא את בטיחות הצוות.

b. לקבע את המטופל ללוח שדרה.

c. לחבר לדפיברילטור מחשש להפרעות קצב.

d. להמתין לאישור מחברת החשמל.